stanford-oval/wikipedia huggingface dataset:
קשמירית

| --- | --- |

 מדינות:  הודו, פקיסטן 
 אזורים:  ג'אמו וקשמיר, אזאד קשמיר 
 דוברים:  6,900,000 (נכון ל־2011) 
 כתב:  אלפבית פרסי, אלפבית דוונאגרי, Sharada 
 קוד שפה:  ks 
 קוד ISO 639-1:  ks 
 קוד ISO 639-2:  kas 
 קוד ISO 639-3:  kas 
 ראו גם:  שפה • כתב • רשימת שפות
 
קשמירית (בקשמירית: کٲشِر) היא שפה הודו-ארית המדוברת בחבל קשמיר, אשר מדוברת בחלקה הצפונית של הודו ופקיסטן. השפה מדוברת על ידי כ-7 מיליון איש, מהם כ-6 מיליון בהודו וכמיליון בפקיסטן.
מאז 2020, הפכה הקשמירית לשפה הרשמית של ג'אמו וקשמיר וזאת בנוסף לשפות דוגרי, הינדי, אורדו ואנגלית. קשמירי היא גם בין 22 השפות הרשמיות של הודו.
קשמירית מדוברת על ידי כחמישה אחוזים מאוכלוסיית אזאד קשמיר, אזור המנוהל בידי פקיסטן. יש לשפה קשר הדוק עם שפות הודו-אריות אחרות, במיוחד עם פנג'אבית וסינדית.
מבנה > כתב

השפה הקשמירית היא שפה הודו-ארית (שפות הענף ההודי), רוב דוברי השפה משתמשים באלפבית פרסי-ערבי (שילוב של אלפבית פרסי עם אלפבית ערבי). אחרים (בעיקר פאנדיטים קשמירים), משתמשים גם באלפבית דוונאגרי, מערכת כתב מסוג אבוגידה המשמשת בהודו ובנפאל.
מיעוט קשמירי דתי שגם משתייך לפאנדיטים הקשמירים, משתמש באלפבית שאראדה.
הערות שוליים

↑  PTI (2020-09-23). "Parliament passes Jammu and Kashmir Official Languages Bill, 2020". The Hindu (בIndian English). ISSN 0971-751X. נבדק ב-2024-01-25.
↑  "The other Kashmir". The Hindu (בIndian English). 2011-06-13. ISSN 0971-751X. נבדק ב-2024-01-25.
↑  Shubhangi Misra, There's a new Hindu-Muslim conflict in Kashmir—this time over one language, two scripts, ThePrint, ‏2022-05-21 (באנגלית אמריקאית)
↑  taru, Pandits want official status for Kashmiri written in Devanagari script, The Sunday Guardian Live, ‏2016-10-22 (באנגלית אמריקאית)
| --- | --- |
בקרת זהויות :  NLI: 987007541063105171  BnF: cb12115353f (data)  GND: 4234319-7  LCCN: sh85071703
קרלוס רואיס סאפון

| --- | --- |

קרלוס רואיס סאפון, ברצלונה
 לידה:  25 בספטמבר 1964 ברצלונה
 פטירה:  19 ביוני 2020 (בגיל 55) לוס אנג'לס, ארצות הברית 
 מדינה:  ספרד 
 עיסוק:  סופר
 מקום לימודים:  Centre educatiu privat Jesuïtes Sarrià - Sant Ignasi, האוניברסיטה האוטונומית של ברצלונה 
 שפות היצירה:  ספרדית, קטלאנית 
 יצירות בולטות:  נסיך הערפל, צלה של הרוח, מרינה, ארמון חצות, מבוך הרוחות 
 תקופת הפעילות:  1993–2020 (כ־27 שנים) 
 פרסים והוקרה:  סימניית הזהב של Humo (2006)  Premios Protagonistas (2004)  Edebé Award of Children's and Youth Literature (1978)  פרס המותחן של קריימזון (2005)  בפסקה זו רשומה אחת נוספת שטרם תורגמה 
 www.carlosruizzafon.co.uk
 
קרלוס רואיס סאפון (בספרדית: Carlos Ruiz Zafón;‏ 25 בספטמבר 1964 – 19 ביוני 2020) היה סופר ספרדי, שהתגורר בלוס אנג'לס מאז שנת 1993. החל את דרכו בכתיבת ספרות לנוער, וזכה לתהילה עם צאת ספרו הראשון למבוגרים, צלה של הרוח, ב-2001.
אודות ספריו

נולד בברצלונה. ספרו הראשון, "נסיך הערפל" ("El príncipe de la niebla"), יצא לאור בשנת 1993, וזכה בפרס אדבה (Edebé) לספרות לנוער. הוא כתב שלושה ספרים נוספים לנוער: "El palacio de la medianoche" ("ארמון חצות") שיצא ב-1994, "Las luces de Septiembre" ("אורות ספטמבר") שיצא ב-1995 ו"מרינה" ("Marina") שיצא ב-1999.
בשנת 2001 פרסם את ספרו הראשון המיועד לקהל הבוגר, "צלה של הרוח" ("La sombra del viento"). הספר נמכר במיליוני עותקים ברחבי העולם, יותר ממיליון עותקים בבריטניה לבדה[דרוש מקור]. "צלה של הרוח" זכה לשבחים ולביקורות חיוביות ברחבי העולם, וזכה בפרסים בתחום הספרות, כגון פרס פלנטה, הפרס הספרותי היוקרתי ביותר בשפה הספרדית. ספרו השני למבוגרים, "משחקו של המלאך" ("El Juego del Angel") ראה אור באפריל 2008. רואיס סאפון הצהיר כי בכוונתו לכתוב סדרה בת ארבעה ספרים אשר סובבים סביב "צלה של הרוח", וש"משחקו של המלאך" הוא הראשון בהם. עבודותיו פורסמו ב-45 ארצות, וספריו תורגמו ליותר מ-30 שפות. הספר הבא בסדרה, 'אסיר השמים', ראה אור בשנת 2012.
ההצלחה של הספר "צלה של הרוח" הייתה כה גדולה, עד כי כיום ניתן למצוא בברצלונה סיור מודרך לתיירים בעקבות הספר.
רואיס סאפון נפטר מסרטן המעי הגס ב-19 ביוני 2020.
ספריו שתורגמו לעברית

צלה של הרוח, תרגום מספרדית ליה נירגד, הוצאת כנרת, זמורה-ביתן, דביר 2006
משחקו של המלאך, תרגום מספרדית מרינה גרוסלרנר, הוצאת כנרת, זמורה-ביתן, דביר 2010
נסיך הערפל, תרגום מספרדית רינת שניידובר, הוצאת כנרת, זמורה-ביתן, 2011
ארמון חצות, תרגום מספרדית ארז וולק, הוצאת כנרת, זמורה-ביתן, 2012
אסיר השמים, תרגום מספרדית מונה גודאר, הוצאת כנרת, זמורה-ביתן, 2012
אורות ספטמבר, תרגום מספרדית ארז וולק, הוצאת כנרת, זמורה-ביתן, 2013
מבוך הרוחות, תרגום מספרדית אביבה ברושי, הוצאת כנרת זמורה-ביתן, 2018
העיר הערפילית, תרגום מספרדית אביגיל בורנשטיין, הוצאת כנרת זמורה-ביתן, 2023
הערות שוליים

↑  SERGIO VILA-SANJUÁN, Carlos Ruiz Zafón: Muere el escritor de un cáncer a los 55 años, La Vanguardia, ‏19 ביוני 2020 (בספרדית)
| --- | --- |
בקרת זהויות :  NLI: 987007302718305171  PLWABN: 9810673481305606  BIBSYS: 3088789  BNE: XX1074807  BnF: cb145371276 (data)  CANTIC: a1058190x  CiNii: DA1523774X  GND: 128777613  ICCU: TO0V433146  ISNI: 0000 0001 2103 1912  LCCN: n2001036523  LNB: 000148200  MusicBrainz: bc1392e7-7e1e-44dd-9b1c-6be31b3bcc7a  NDL: 01052915  NKC: jx20041215005  NLA: 40154093  NLG: 200736  NLK: KAC200503894  NSK: 000438236  NTA: 244652651  RERO: 02-A009008471  SELIBR: 231540  SUDOC: 07759925X  Trove: 1194999  VIAF: 95219127   WorldCat (עם VIAF): 95219127
קרלוס ריברה

קרלוס אלברטו ריברה לוקרו (בספרדית: Carlos Alberto Rivera Lucero; נולד ב-24 בפברואר 2003 בפנמה) הוא כדורגלן פנמי המשחק בעמדת החלוץ בקבוצת מכבי תל אביב מליגת העל, בהשאלה מסן פרנסיסקו.
קריירת מועדונים

ריברה גדל במחלקת הנוער של סן פרנסיסקו מליגת העל הפנמית. בעונת 2021 ערך ארבע הופעות ליגה במדי הקבוצה הבוגרת של המועדון, בהן הבקיע שער אחד.
ב-15 באוגוסט 2021 הושאל ריברה למשך עונה אחת למכבי תל אביב מליגת העל, ושיחק במדי קבוצת הנוער של המועדון בעונת 2021/2022.
קריירה בינלאומית

ריברה נכלל בסגל נבחרת פנמה הצעירה לטורניר גביע הזהב של CONCACAF לנבחרות צעירות.
הערות שוליים

↑  תומר לוי, ‏חושבת קדימה: קרלוס ריברה חתם במכבי ת"א, באתר ערוץ הספורט, 15 באוגוסט 2021
קת'לין רייס

קת'לין מאורה רייס (באנגלית: Kathleen Maura Rice; נולדה ב-15 בפברואר 1965) היא פוליטיקאית ומשפטנית אמריקאית, שכיהנה כחברת בית הנבחרים של ארצות הברית מטעם מחוז הקונגרס הרביעי של מדינת ניו יורק בשנים 2023-2015. רייס, חברת המפלגה הדמוקרטית, כיהנה טרם היבחרה לקונגרס האמריקאי כתובעת מחוז נסאו בשנים 2006–2015 ולפני כן כתובעת במשרד התביעה הפדרלית של ארצות הברית בפילדלפיה.
ביוגרפיה

רייס נולדה במנהטן שבניו יורק, בתם של לורנס וכריסטין רייס. היא גדלה בגארדן סיטי, כפר השוכן בלונג איילנד, לצד תשעת אחיה. את לימודיה התיכוניים השלימה בבית הספר התיכון של גארדן סיטי. בשנת 1987 קיבלה תואר ראשון מהאוניברסיטה הקתולית של ארצות הברית וב-1991 השלימה לימודי תואר שני במשפטים ממרכז טורו למשפט. במהלך 1992 החלה רייס את דרכה המשפטית כעוזרת תובע מחוזי בפרקליטות מחוז קינגס. היא הייתה התובעת בתיקים הכוללים פריצות, שוד ותקיפות מיניות, והייתה הראשונה במחזור התמחותה שקודמה למחלק הרצח. בשנת 1999 מונתה רייס לעוזרת פרקליט בתביעה הפדרלית של מחלקת המשפטים של ארצות הברית בפילדלפיה על ידי התובעת הכללית ג'נט רינו. כתובעת פדרלית ניהלה תיקי צווארון לבן, הונאות תאגידיות, פשעי ירי וסמים ושחיתות שלטונית.
רייס נבחרה לתובעת מחוז נסאו ב-2005, וגרפה 7,500 קולות שהפכו אותה לאישה הראשונה שנבחרה למלא תפקיד זה. היא גברה על דניס דילון שכיהן מזה 31 שנה, שבדרך כלל נבחר מחדש לתפקידו בקלות יחסית, גם לאחר שהחליף ב-1989 את השתייכותו המפלגתית מדמוקרטי לרפובליקני. רייס הייתה היריבה הרצינית הראשונה שניצבה בפני דילון מאז התמודדותו הראשונה לתפקיד בשנת 1974. רייס נבחרה מחדש בשנים 2009 ו-2013. במהלך כהונותה כתובעת המחוזית שמה דגש על פשעי כנופיות, סמים, אלימות ושחיתות שלטונית. בין אלה שהואשמו והורשעו בשחיתות במהלך כהונתה של רייס נמנים סגן מפקד המשטרה המחוזית, חבר מועצת עיריית לונג ביץ', חברי הרשות המחוקקת של מחוז נסאו, ופקידים ציבוריים נוספים.
בשנת 2000 נסגר תיקו של אדם בשם אנטווין באטס לאחר שזוכה מאישומים ברצח כפול שהגישו התובעים של מחוז קינגס, לא לפני שבאטס נאסר במשך שנתיים ברייקרז איילנד. לאחר סגירת התיק גרס באסט כי היה קרבן להתנהלות בלתי-הולמת של התביעה במסגרת משפט אזרחי לזכויות אזרח שניהל נגד מחוז קינגס (מאוחר יותר הגיע להסדר עם מדינת ניו יורק). רייס נמנתה בין הנתבעים במשפט אזרחי זה, אך במידה רבה נמנעה מתשומת לב ציבורית להיותה מואשמת בהתנהלות לקויה בכך שהחלה את חייה המשפטיים במשרד שבו לכאורה תובעים כלאו מאחורי סורג ובריח אנשים חפים מפשע באמצעות שימוש בהודאות כפויות, עדויות כוזבות וטקיטות משפטיות אסורות אחרות.
ביוני 2014 ניצחה רייס בבחירות המקדימות של המפלגה הדמוקרטית לייצוג מחוז הקונגרס הרביעי של ניו יורק בבית הנבחרים של ארצות הברית. ביום הבחירות הכלליות נבחרה באורח רשמי אל בית הנבחרים והביסה את ברוס בלאקמן, מועמד המפלגה הרפובליקנית ביחס של 53%–47%. רייס הושבעה לתפקידה בינואר 2015, עם התכנסות הקונגרס ה-114 של ארצות הברית. במאי 2015 ביקרה רייס בישראל, ונועדה עם ראש ממשלת ישראל בנימין נתניהו בירושלים. בצציוץ בטוויטר מאוגוסט 2017 התייחסה רייס הן לאיגוד הרובאים הלאומי והן לדוברת הארגון, הפרשנית הפוליטית השמרנית והסופרת דיינה לאש, כאיום על הביטחוון הלאומי של ארצות הברית תחת הנשיא דונלד טראמפ. ביולי 2019 ביקרה רייס פעם נוספת בישראל לצד משלחת דו-מפלגתית של בית הנבחרים אל ישראל והגדה המערבית.
ב-15 בפברואר 2022 הכריזה רייס על פרישתה מבית הנבחרים האמריקאי לקראת בחירות אמצע הכהונה באותה השנה, וכהונתה תמה בינואר 2023.
הערות שוליים

↑  גאס גרסיה-רוברטס, Questions on Rice’s early prosecution cases, באתר ניוזדיי, 25 באוקטובר 2014 (באנגלית)
↑  The Jewish Star‏, Rice, in Israel, meets Netanyahu on US relations, באתר הרשמי של רייס, 15 במאי 2015 (באנגלית)
↑   ציוץ של קת'לין רייס ברשת החברתית אקס (טוויטר), 11 באוגוסט 2017
↑  אריק קורטלסה, US House members talk restoring aid to Palestinians with Israeli, PA officials, באתר The Times of Israel‏, 6 ביולי 2019 (באנגלית)
↑  ארון נאווארו, Congresswoman Kathleen Rice is the 30th Democrat to leave the House, באתר CBS News‏, 15 בפברואר 2022 (באנגלית)
| --- | --- |
בקרת זהויות :  SNAC: w6p66d27  US Congress: R000602 
רייס לצד ראש ממשלת ישראל בנימין נתניהו בירושלים, מאי 2015
קלאבהאוס

קלאבהאוס (באנגלית: Clubhouse) היא תוכנית שיקום פסיכוסוציאלי ותמיכה לאנשים המתמודדים עם הפרעות נפשיות, במסגרת הקהילה.
בניגוד לטיפולים היומיים ולמודלים מסורתיים אחרים לטיפול במסגרת הקהילה, משתתפי תוכנית הקלאבהאוס נקראים "חברים" (בניגוד ל"מטופלים" או "קליינטים"), ופעולות השיקום מתמקדות בחוזקות וביכולות, ולא בהפרעות הנפשיות שלהם. התוכנית איננה קלינית, ואין פסיכותרפיסטים או פסיכיאטרים בצוות המטפל. משתתפי התוכנית חלקם על בסיס שכר וחלקם האחר על בסיס התנדבותי.
פעילות

הארגון המרכזי המפעיל את תוכנית קלאבהאוס הוא "קלאבהאוס אינטרנשיונל" (Clubhouse International), שנקרא בעבר "International Center for Clubhouse Development ‏(ICCD)". הפעילות במסגרת התוכנית מבוססת על ארבע זכויות עיקריות לחברים:
הזכות להגיע למקום מסוים.
הזכות לקשר חברתי משמעותי.
הזכות לעבודה משמעותית.
והזכות למקום לחזור אליו בסיום יום העבודה.
החברים וצוות ההפעלה עובדים זה לצד זה, על מנת לנהל את המשימות המתבצעות במסגרת התוכנית, תוך סיפוק הזדמנויות לחברים לתרום משמעותית בדרכים שונות. הקלאבהאוס מופעל במודל שיתופי בין החברים לצוות ההפעלה וההנהלה כעמיתים לאותן מטרות. האווירה נועדה לבטא תמיכה, קבלה והתחייבות לאותן מטרות. התרומה משותפת לכל יחיד בחברה זו, כך שהחברים פועלים כבוגרים תורמים ולא כמטופלים. המודל נועד להוכיח כי אנשים עם בעיות נפשיות יכולים לחיות חיים פרודוקטיביים ומוצלחים בקהילה למרות ההפרעות מהן הם סובלים ומידת חומרתן.
כיום פועלים כ-325 קלאב-האוסים ב-28 מדינות ברחבי העולם. בישראל פועלים חמישה קלאב-האוסים: הוותיק ביותר פועל בעפולה (בעבר פעל בנוף הגליל), והאחרים בטבריה, בירושלים, בחיפה ובחדרה.
עקרונות מנחים

בקלאבהאוס לא אמורה להיות היררכיה בין חברים לאנשי צוות, וזאת במטרה לקדם העצמה של החברים.
החברות בקלאבהאוס קבועה לכל החיים; ניתן להשתמש בשירותי הארגון גם לאחר הפסקה של מספר שנים בפעילות בארגון.
לחברים בקלאבהאוס ניתנת אפשרות בחירה מתי לבוא למקום, האם לעבוד או לא, באיזו עבודה, איזה איש צוות לקבל לעבודה, לקבוע את מטרותיו של הקלאבהאוס, לשנות כללים שנקבעו, לעיין בחומר מהתיק האישי שקיים בקלאבהאוס, ועוד. האווירה בקלאבהאוס נועדה לאפשר לאנשים לבוא ללא התחייבות ולהרגיש חלק מקבוצת עמיתים; כל הפעילות היא על בסיס התנדבותי, והמוטיבציה לעבוד או להשתתף בפעילות כלשהי מגיעה מהחברים עצמם, דבר שעשוי גם להגביר את היעילות יחסית למצב בו הפעילות נעשית בכפייה.
מערכת היחסים בין החברים עצמם, ובינם ולבין אנשי הצוות, חשובה לשיקומם של החברים ולבניית אמון כלפי אנשים בכלל בקהילה. מערכת יחסים זו נועדה לתרום לחיזוק הביטחון העצמי של החברים, ולאמונה ביכולתם להצליח ולהתמודד באופן מיטבי עם החיים בקהילה. בין אנשי הצוות לחברים אמורה להתקיים מערכת יחסים חברית אמיתית, מעבר למשימות היום-יומיות. איש הצוות אמור להאמין בחבר ולעזור לו לקדם את חייו על פי רצונותיו, כישוריו ויכולותיו.
העבודה בקלאבהאוס מאורגנת כיחידות עבודה, המספקות לחברים פעילות משמעותית, המקבילה לתעסוקה בשוק החופשי. כל יחידה (כגון מטבח או יחידה משרדית) מקיימת פגישות יום יומיות על מנת לתכנן את מטרות העבודה ואופן הביצוע, וכן לטפח את היחסים בין העובדים ביחידה.
לחברים יש זכות להתנסות בעבודה בשוק החופשי דרך התעסוקה המעברית, ולקבל שכר הולם על עבודתם.
המודל מנסה לדמות ככל האפשר את הפעילות במקום לנסיבות מקבילות נורמטיביות. כך למשל, העבודה מתקיימת משעות הבוקר ועד שעות אחר הצהריים, ושעות הפנאי מתנהלות אחר הצהריים ובסופי שבוע וחגים במסגרת הקלאבהאוס.
היסטוריה

בתחילת שנות ה-40 של המאה הקודמת, ניסו הפסיכיאטר חירם ג'ונסון מבית החולים הפסיכיאטרי רוקלנד בניו יורק, יחד עם אליזבת שרמרון (Elizabeth Schermerhorn), טכנאית בבית החולים, להקים קבוצת עזרה עצמית למתמודדים עם הפרעות נפשיות מבית החולים. ההתארגנות לא צלחה, אך ב-1944 התארגנה קבוצה של עשרה מתמודדים שיצאו מאשפוז פסיכיאטרי ברוקלנד, ואחד מהם, מייקל אובלנסקי, פנה לסיוע לשרמרון. הם הקימו קבוצה בשם "אנחנו לא לבד" (WANA - We Are Not Alone). שרמרון סייעה לקבוצה ובהמשך אספה תרומות עבור הארגון במסגרת קהילות בריאות הנפש בניו-יורק. תחילה פעלה הקבוצה כקבוצה לעזרה עצמית, ובהמשך היא התפתחה לקהילה יזמית מוצלחת המבוססת על תוכנית של עזרה למתמודדים להשיב לעצמם את הפעילות והשאיפות שהיו להם לפני תקופת מחלתם.
ב-1948 נפתח הקלאבהאוס הראשון, בית פונטיין, במנהטן; בעזרתם של מתנדבים. בית פונטיין נרכש רשמית בתחילת 1950. תוכנית בית פונטיין הפכה לתבנית לדגם הקלאבהאוס בשנת 1977, אז זכה הארגון במענק רב שנתי מטעם המכונים הלאומיים לבריאות, במטרה ליצור תוכנית הכשרה לאומית ולהקים קבוצות דומות. עד 1987 הוקמו 220 מסגרות קלאבהאוס בארצות הברית. ב-1994 הוקם הארגון העצמאי ICCD, במטרה לתמוך בהקמת קלאבהאוסים ברחבי העולם ולפתח את המודל. הארגון ממשיך לקדם את המודל עד היום, מקיים כנסי מחקר בתחום, ועוד.
ראו גם

קבוצת שכולו טוב
סיפור חוזר
אנוש - העמותה הישראלית לבריאות הנפש
עוצמה - פורום ארצי של משפחות נפגעי נפש
הערות שוליים

↑  אתר ICCD
↑  The Self Help Movement’s work on strengths, The Strengths Foundation
↑  Fountain House - history
↑  Dincin, J, "Psychiatric Rehabilitation" Schizophrenia Bulletin, 13 : 131-147, 1975
↑  אתר בית פונטיין
קרלוס קרבונרו

קרלוס מריו קרבונרו מאנסייה (בספרדית: Carlos Mario Carbonero Mancilla; נולד ב-25 ביולי 1990 בבוגוטה) הוא כדורגלן קולומביאני המשחק בעמדת הקשר בפרו קאריל אואסטה. ערך 5 הופעות במדי נבחרת קולומביה.
קריירה

קרבונרו התחיל לשחק בקבוצת אקדמיה שהייתה בליגת המשנה הקולומביאנית ב-2008. הביצועים המרשימים שלו גרמו לכך שהוא נמכר כעבור שנה לאתלטיקו וילה מליגת העל הקולומביאנית. ב-2011 הוא עבר לאונסה קלדס והשתתף אתם באותה שנה בגביע ליברטדורס.
בהמשך אותה שנה הוא עבר לשחק באסטודיאנטס לה פלאטה הארגנטינאית. הוא שיחק שם 10 משחקים בלבד והושאל לארסנאל דה סארנדי. הוא שיחק עם ארסנאל בגביע ליברדטורס ב-2012, וזכה אתם באליפות ארגנטינה בעונת הקלאוסורה באותה שנה וכן בסופר קאפ הארגנטינאי (Supercopa Argentina) באותה שנה.
ב-2013 הוא הושאל לריבר פלייט. עם ריבר פלייט זכה באליפות הפינאל 2014 וכן בגביע הלאומי קופה קמפאונאטו 2013/14.
ב-29 באוגוסט 2014 חתם בקבוצת רומא האיטלקית והושאל לעולה החדשה לסרייה א', צ'זנה. בעונת 2015/2016 הושאל לסמפדוריה.
קריירה > נבחרת קולומביה

קרבונרו רשם את הופעת הבכורה שלו במדי קולומביה ב-2011.
ב-2014 הוא זומן על ידי מאמן הנבחרת חוסה פקרמן לסגל הנבחרת למונדיאל 2014 במקום אלדו לאאו רמירס.
תארים > קבוצתיים

אליפות ארגנטינה: 2012 (קלאוסורה)
הסופר קאפ הארגנטינאי: 2012
אליפות ארגנטינה:2014 (פינאל)
קופה קמפאונטו: 2013/14
קרס (כוכב לכת ננסי)

ערך זה עוסק בכוכב לכת ננסי. אם התכוונתם למשמעות אחרת, ראו .
| --- | --- |
קרס בתצלום מן הגשושית שחר ממרחק 13,600 ק"מ, מאי 2015
קרס בתצלום מן הגשושית שחר ממרחק 13,600 ק"מ, מאי 2015
 כוכב האם
 כוכב אם:  השמש
 מידע כללי
 סוג:  כוכב לכת ננסי
 סיווג ספקטרלי:  אסטרואיד טיפוס-G, אסטרואיד טיפוס-C 
 קטגוריה:  כוכב לכת ננסי
 מיקום:  מערכת השמש הפנימית חגורת האסטרואידים
 תאריך גילוי:  1 בינואר 1801
 מגלה:  ג'וזפה פיאצי
 על שם:  קרס 
 מקום גילוי:  Astronomical observatory of Palermo 
 מאפיינים מסלוליים
 מרחק ממוצע מהשמש:  414,703,838 ק"מ (2.766 AU)
 אפואפסיד:  447,838,164 ק"מ (2.987 AU)
 פריאפסיד:  381,419,582 ק"מ (2.544 AU)
 ציר חצי-ראשי:  2.767254360873952±0.000000000010197 יחידה אסטרונומית
 אקסצנטריות:  0.076
 זמן הקפה:  4.60 שנים   1,680.5 ימים
 מחזור סינודי:  1.27 שנים   466.6 ימים
 מהירות מסלולית
  ‑ ממוצעת:  17.882 ק"מ/שנייה
 נטיית מסלול:  10.587°
 מאפיינים פיזיים
 רדיוס קו משווה:  487.3 ק"מ
 ממדים:  939.4±3.6 קילומטר
 מסה:  ‎9.46×1020‎ ± 0.04 ק"ג
 צפיפות ממוצעת:  2.08 גרם/סמ"ק
 תאוצת הכובד בקו המשווה:  0.27 מטר/שנייה2
 זמן סיבוב עצמי:  0.3781 ימים
 נטיית ציר הסיבוב:  10.587°
 אלבדו:  0.113
 בהירות נראית:  6.79 
 בהירות מוחלטת:  3.34 
 מהירות מילוט:  0.51 ק"מ/שנייה
 טמפרטורה מינימלית:  167 K
 טמפרטורה מקסימלית:  239 K
 טמפרטורה ממוצעת:  215 K
 
קֶרֶס (מלטינית: Cerēs; לעיתים נקרא צֶרֶס; שם מלא: 1 קרס; באנגלית: 1 Ceres, נהגה סיריז; סמל: ) הוא כוכב לכת ננסי בחגורת האסטרואידים והעצם הגדול ביותר שבין מאדים לצדק. הוא התגלה ב-1 בינואר 1801 על ידי האסטרונום האיטלקי ג'וזפה פיאצי והיה לגוף הראשון שהתגלה באזור זה בחלל. שנים ספורות לאחר הגילוי סווג ככוכב לכת (יחד עם פאלאס, יונו, וסטה, ואסטריה) אולם בשנת 1852 סווג מחדש כאסטרואיד לאחר שחוקרים שחקרו את האזור הבינו כי בחלל בין מאדים לצדק אין כוכב לכת אלא אלפי גופים קטנים. מעל 150 שנה קראו המתנגדים לשינוי סיווגו של קרס בשל גודלו, ובשנת 2006 הוחלט לשנות את סיווגו לכוכב לכת ננסי. העצם נקרא בתחילה "קרס פרדיננדי" על שם האלה הרומית קרס ועל שמו של המלך פרדיננד הראשון, מלך שתי הסיציליות אולם רק השם "קרס" תפס.
גילוי

קרס התגלה במקרה כאשר האסטרונום האיטלקי ג'וזפה פיאצי חיפש אחר כוכב לכת אחר, אך בגלל טעות בקואורדינטות הוא זיהה אובייקט דמוי כוכב, אך קטן בהרבה. פיאצי חשב שזהו שביט. הוא צפה בקרס 24 פעמים נוספות, עד שלבסוף החליט לפרסם את תגליתו ברבים. הוא שלח מספר מכתבים שבהם הוא כתב "כיון שהוא זז כה לאט ובגלל צורתו, סבורני שיש סיכוי שזהו משהו טוב יותר מסתם כוכב שביט". התברר שהוא צדק.
פיאצי הצליח לעקוב אחר קרס למשך מספר חודשים בלבד, לאחר מכן הוא נעלם באופן זמני מאחורי הילת השמש. מספר חודשים מאוחר יותר, כשקרס היה אמור להופיע שוב, פיאצי לא היה מסוגל לאתרו מחדש, הכלים המתמטיים של התקופה לא היו מסוגלים לבצע חיזוי של מיקום האסטרואיד בכמות זעומה כזו של מידע. קרל פרידריך גאוס אשר שמע על הבעיה החליט לנסות לפותרה. ואכן, לאחר 3 חודשי עבודה, גאוס הציג תאוריה מתמטית המאפשרת לחזות את מיקום הכוכב, ולשם חיזוי זה - פיתח את שיטת הריבועים הפחותים, שבעזרתה אפשר למזער שגיאות במדידות ולאפשר חישוב מסלול של עצם שמימי על פי נתוני תצפיות, גם כאשר יש בהן שגיאות אקראיות. מספר שבועות לאחר מכן, גאוס חישב את מסלולו של קרס, ושלח את התוצאה לברון פרנץ פון זאך שהיה עורכו של העיתון המדעי Monatliche Correspondenz. ב-31 בדצמבר 1801, פרסם פון זאך את התגלית על גילוי קרס.
יוהאן אלרט בודה האמין שקרס הוא "כוכב הלכת החסר" שעל-פי חישובי יוהאן דניאל טיטיוס יהיה בין מאדים לצדק, במרחק 419 מיליון קילומטרים מהשמש. בשנים לאחר מכן, קרס קיבל מעמד של כוכב לכת (יחד עם פאלאס, יונו ו-וסטה אסטריה), אולם בשנת 1852 הוא סווג מחדש כאסטרואיד לאחר שחוקרים חקרו את האזור והבינו כי כוכב הלכת החסר אינו קיים ובמקומו קיימים אלפי גופים קטנים.
מקור השם

במקור הציע פיאצי את השם "צרס פרדיננדי" המהווה שילוב של קרס אלת הצמחים והאדמה במיתולוגיה הרומית ושמו של פרדיננד הראשון, מלך שתי הסיציליות. אך כיוון שבמדינות רבות לא קיבלו את השם פרדיננדי, הוא הושמט ושמו של העצם נותר "קרס". ביוון, שמו של העצם הוא "דמטר" על שמה של אלת האדמה והתבואה דמטר, האלה המקבילה של קרס במיתולוגיה היוונית. בשפה האנגלית אימצו דווקא את השם "קרס" ולא "דמטר" מאחר שהאחרון היה תפוס על ידי האסטרואיד 1108 דמטר.
בשנת 1803, כשנתיים אחרי גילוי קרס, התגלה היסוד צריום (מספר אטומי 58). היסוד נקרא על שמו של קרס (באנגלית "צרס"). יסוד נוסף, פלדיום, שהתגלה באותה שנה נקרא על שם אסטרואיד פאלאס הנמצא בחגורת האסטרואידים יחד עם קרס. נציין שתחילה הפלדיום נקרא קרסיום, אולם עד שהתפרסמה התגלית, השם כבר היה תפוס, ולכן הוחלף לפלדיום.
נתונים פיזיקליים

קרס הוא העצם השמימי הידוע הגדול ביותר בחגורת האסטרואידים, שנמצאת בין המאדים לצדק. קוטרו כ־900 קילומטרים. בתנאים מסוימים, ניתן קרס לצפייה בעין בלתי מזוינת, ופרט לווסטה הוא העצם היחידי בחגורה שניתן לראותו ללא טלסקופ או מכשיר הגדלה אחר, זאת בשל גודלו הרב יחסית לשאר העצמים בחגורה.
בשל מסתו יחסית הגדולה, צורתו של קרס כדורית. מסתו מהווה 40% מהמסה הכוללת של כל האסטרואידים באזור זה של מערכת השמש.
מחקר רובוטי

ב-27 בספטמבר 2007 שיגרה נאס"א את הגשושית שחר במטרה לחקור מקרוב את הגופים הגדולים בחגורת האסטרואידים. הגשושית החלה בהתקרבות אל קרס בדצמבר 2014. התמונות שצילמה החל מינואר 2015 עלו באיכות על אלה של טלסקופ החלל האבל. היא נכנסה למסלול ב-6 במרץ 2015, והקיפה אותו במסלולים בגבהים שונים. התצלומים והנתונים ששלחה הגשושית איפשרו חקירה מעמיקה של צורתו והרכבו של קרס, וכן מיפוי פני השטח שלו. החל מיוני 2017 נמצאת "שחר" במסלול קבוע ויציב סביב קרס. בנובמבר 2018 אזל דלק ההנעה שלה, והיא צפויה להמשיך בהקפה ללא שליטה לפחות 20 שנים נוספות.
ראו גם

נונאטאקי קרס - נונאטאקים באי אלכסנדר שבאנטארקטיקה נקראים על שמו של כוכב הלכת הננסי קרס.
הערות שוליים

↑  JPL/NASA (2015-04-22). "What is a Dwarf Planet?". Jet Propulsion Laboratory. נבדק ב-2022-01-19.
| --- | --- |
בקרת זהויות :  NLI: 987007284961605171  BnF: cb145208424 (data)  GND: 4742216-6  LCCN: sh85022130  VIAF: 315160626   WorldCat (עם VIAF): 315160626 
ג'וזפה פיאצי, מגלה קרס
מבנה קרס
מפת קרס המלאה הראשונה שנוצרה על ידי "שחר"
ראס א-טירה

| --- | --- |
ראס א-טירה מאלפי מנשה
ראס א-טירה מאלפי מנשה
 טריטוריה:  הרשות הפלסטינית הרשות הפלסטינית
 נפה:  קלקיליה
 אוכלוסייה:  ‏
  ‑ בכפר:  400 (2006)
 קואורדינטות:  32°09′43″N 35°00′36″E﻿ / ﻿32.1619052°N 35.0101223°E﻿ / 32.1619052; 35.0101223 
 אזור זמן:  UTC +2
  מפת מיקום  מפה מפורטת   (למפת נתניה מוגדלת) ראס א-טירה(למפת נתניה רגילה) ראס א-טירה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ראס א-טירה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ראס א-טירה  he tabBackground:;tabBorder:#aaa;defaultTab:0;
ראס א-טירה (בשמו המלא: ח'ירבת ראס א-טירה, בערבית: خربة رأس الطيرة) הוא כפר פלסטיני בנפת קלקיליה, דרומית לאלפי מנשה ומזרחית לחבלה. בשנת 2006 התגוררו בו כ-400 תושבים.
בעשור הראשון של המאה ה-21 נבנתה באזור הכפר גדר ההפרדה. בגדר שממערב לכפר שער הפתוח 12 שעות ביום ומחבר בין הכפר לבין ראס עטייה, הסמוכה לחבלה. מעבר נוסף של תושבים לצד הפלסטיני מתאפשר דרך מעבר אליהו הסמוך לקלקיליה. בעקבות עתירה שהגישו לבג"ץ תושבי האזור נגד תוואי הגדר שונה התוואי, ואולם הכפר נותר בצד הישראלי. עתירה נוספת שהוגשה נגד התוואי החדש נדחתה, בנימוק שהתוואי החדש יוצר את האיזון הראוי בין השיקולים הביטחוניים לבין הפגיעה בתושבי הכפר.
הערות שוליים

↑  בג"ץ 7957/04 מראעבה ואחרים נ' ראש ממשלת ישראל ואחרים, ניתן ב־15 בספטמבר, 2005
↑  בג"ץ 10309/06 מועצה מקומית אלפי מנשה ואחרים נ' ממשלת ישראל ואחרים, ניתן ב־29 באוגוסט, 2007
| Flag of Senegalיישובי נפת קלקיליה |
| --- | --- | --- |
| ערים | קלקיליה |  |
| מועצות מקומיות | חבלה • כפר ת'ולת' • עזון |  |
| כפרים | אבו סלמאן • אימאתין • אל-פונדוק • באקת אל-חטב • בית אמין • ג'יוס • ג'ינסאפוט • ג'ית • עזון • חג'ה • כפר לאקף • כפר קדום • נבי אליאס • סניריא • עזון עתמה • עיזבת א-טביב • ערב א-רמאדין • פלאמה • פרעתא • ראס א-טירה • ראס עטייה |  |
נפות הרשות הפלסטינית
| --- | --- |
בקרת זהויות :  NLI: 987007584234705171  VIAF: 60146461439227730136   WorldCat (עם VIAF): 60146461439227730136 
ערך זה הוא קצרמרבנושא הרשות הפלסטינית. אתם מוזמנים לתרום לוויקיפדיה ו.
רודזיה במשחקים הפאראלימפיים

רודזיה השתתפה לראשונה במשחקים הפאראלימפיים ברומא (1960), המשחקים הפאראלימפיים הראשונים, המשיכה והשתתפה בעוד שלושה משחקים. במשחקי החורף לא נטלה רודזיה חלק מעולם.